Argentina ayollar milliy futbol terma jamoasi. Argentina ayollar milliy futbol jamoasi xalqaro ayollar futbolida Argentina sharafini himoya qiladi. Argentina milliy futbol terma jamoasi singari (erkakalar), Argentina ayollar milliy futbol terma jamoasi ham „"La Albiseleste" ("Oq va koʻk osmon")“ laqabi bilan tanilgan. Argentinada ayollar futboli oʻyinlarning rivojlanganligi va muxlislarning qoʻllab-quvvatlashi nuqtayi nazaridan erkaklar soyasida qolmoqda. Argentinada ayollar sporti, asosan, chim ustida xokkey va voleybol sportida mashhur. Ayollar futbolidagi "Argentina-Braziliya" futbol raqobatini erkaklarnikiga qiyoslab boʻlmaydi. Braziliya ayollar terma jamoasi va Argentina ayollar milliy futbol terma jamoasi oʻrtasidagi oʻyinlarda Braziliya yaqqol ustunlikka ega. Tarixi. Argentina ayollar milliy futbol terma jamoasi birinchi oʻyinini 1993-yil 3-dekabrda Chili terma jamoasiga qarshi oʻtkazgan va 3:2 hisobida magʻlubiyatga uchragan. Ikki-yil oʻtgach, Argentina ayollar milliy futbol terma jamoasi Boliviya terma jamoasi ustidan eng yirik gʻalabasini qoʻlga kiritdi (1995-yilda Estádio Parque do Sabia stadionida oʻtkazilgan Janubiy Amerika ayollar futbol chempionati oʻyinida 12:0 hisobida gʻalaba qozongan edi) va Janubiy Amerika ayollar futbol chempionati finaliga chiqdi. Lekin finalda Argentina ayollar milliy futbol terma jamoasi Braziliya terma jamoasiga 2:0 hisobida yutqazdi. Argentina ayollar milliy futbol terma jamoasi 1998-yilgi ayollar futboli boʻyicha Janubiy Amerika chempionati finaliga chiqdi va Braziliyaga yana magʻlub boʻldi (bu safar Mar del Plata stadionida 7:1 hisobida). 2003-yilgi Panamerika oʻyinlarida Argentina ayollar milliy futbol terma jamoasi yarim finalga chiqdi, u yerda Braziliya terma jamoasi bilan keskin oʻyinda 2:1 hisobida magʻlub boʻlishdi. Bronza medali uchun kechgan bahsda Argentina ayollar milliy futbol terma jamoasi Meksika ayollar terma jamaosiga 4:1 hisobida mag‘lub bo‘ldi va to‘rtinchi o‘rinni egalladi. Sarmoya va qiziqish kam boʻlishiga qaramay, Argentina ayollar milliy futbol terma jamoasi 2003-yilda oʻzining birinchi jahon chempionatini oʻtkazishdi. Argentina ayollar milliy futbol terma jamoasi Yaponiya, Kanada va Germaniya terma jamoalari bilan bir guruhga boʻlingan. Oʻshanda Argentina ayollar milliy futbol terma jamoasi uchta oʻyinda ham magʻlub boʻldi va faqat bir marta gol urdi. Jahon chempionatidagi debyutidan soʻng, jamoa 2005-yildan 2007-yilgacha 14 oʻyin davomida magʻlubiyatga uchramagan, shu jumladan 2006-yilgi Janubiy Amerika kubogi davomida, finalda Braziliyani 2: 0 hisobida magʻlub etib, chempion boʻldi. Ularning bu magʻlubiyatsiz yurishi 2007-yil iyun oyida Xitoy bilan oʻtgan oʻrtoqlik uchrashuvida 1:0 hisobida magʻlub boʻlganida tugadi. Uch kundan keyin Argentina ayollar milliy futbol terma jamoasi bu magʻlubiyat uchun „"qasos old"i“ va xuddi shu hisobda Xitoyni magʻlub etdi. 2006-yilda Janubiy Amerika kubogi sohibi boʻlgan Argentina ayollar milliy futbol terma jamoasi 2008-yilgi Yozgi Olimpiada oʻyinlariga yoʻllanma oldi. Lekin Olimpiada oʻyinlarining barcha uchrashuvlarida magʻlub boʻldi. 2018-yilda Argentina ayollar milliy futbol terma jamoasi Amerika Kubogida uchinchi o‘rinni egalladi va bu ularga "CONCACAF-CONMEBOL" pley-offiga yo‘llanma berdi. Argentina ayollar milliy futbol terma jamoasi 2018-yilning noyabr oyida boʻlib oʻtgan ikki oʻyinli pley-offda CONCACAF chempionatida toʻrtinchi oʻrinni egallagan Panamani magʻlub etib, 2019-yilgi ayollar oʻrtasidagi Jahon chempionatiga yoʻllanma oldi. Argentina ayollar milliy futbol terma jamoasi Jahon chempionatidagi ilk oʻyinida 2011-yilgi FIFA ayollar oʻrtasidagi Jahon chempionatining sobiq chempioni Yaponiya bilan hayratlanarli 0:0 hisobida durang oʻynadi va ayollar oʻrtasidagi jahon chempionatida ilk ochkosini qoʻlga kiritdi. Keyingi oʻyinda Argentina ayollar milliy futbol terma jamoasi Angliyaga kichik 1:0 hisobida magʻlub boʻldi va oxirgi guruh oʻyinida 25 daqiqa qolgangacha 3:0 hisobida ortda qolgan Shotlandiya bilan 3:3 hisobida durang qayd etdi. Argentina ayollar milliy futbol terma jamoasi pley-off bosqichiga chiqa olmagan bo‘lsa-da, yaxshi o‘yin ko‘rsatib, ikki durang va bir mag‘lubiyat bilan turnirni guruhda uchinchi o‘rinda yakunladi. Argentina ayollar milliy futbol terma jamoasi umumiy natijasi. 2020-yil noyabr holatiga koʻra Argentina ayollar milliy futbol terma jamoasining oʻtkazgan barcha oʻyinlari statistikasi Manba: Argentina natijalari va oʻyinlari — Soccerway.com sayti Murabbiylar shtabi. Hozirgi murabbiylar shtabi. 2020-yil noyabr holatiga koʻra Xalqaro musobaqalardagi natijasi. SheBelieves kubogi. SheBelieves kubogi — bu AQShda oʻtkaziladigan ayollar futboli boʻyicha milliy terma jamoalar uchun xalqaro futbol turniri.